OzLabs/hebrew-wiki-articles huggingface dataset:
ג'ון וייט (שחקן קנדי)

ג'ון מייקל "ג'וני" וייט (באנגלית: John Michael "Johnny" White; נולד ב-10 ביוני 1981) הוא שחקן קנדי.

== ביוגרפיה ==
וייט נולד בטורונטו שבקנדה. לו אח, קווין, ושתי אחיות, אנדראה וסטפני.

=== קריירה ===
בשנים 2006-2007 שיחק בתפקידו אריק סטיפלר, בן דודו של סטיבן סטיפלר, בסרטי הספין-אוף "אמריקן פאי מציגים": "המייל העירום" ו"בית בטא". בשנת 2009 שיחק לצד רוב שניידר בסרט קומדיית הנעורים האמריקאי "דובדבן פרוע" בבימויה של המפיקה הישראלית דנה לוסטיג. בשנת 2011 שיחק בסרט האמריקאי "צעצוע של ילד". בשנת 2017 שיחק בסרט האמריקאי-קנדי "בדסוויל".

==קישורים חיצוניים==

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:קנדים שנולדו ב-1981
דוד חי אבוחצירא

הרב דוד חי אבוחצירא (מכונה: רבי דוד; נולד ב-16 בספטמבר 1952, כ"ו באלול ה'תשי"ב) הוא הרב הראשי של נהריה לשעבר, מאדמו"רי משפחת אבוחצירא שחצרו מהווה מוקד משיכה למבקרים רבים.

==ביוגרפיה==
נולד בתאפילאלת שבמרוקו לשמחה ולרבי מאיר אבוחצירא, בנו של הבאבא סאלי. למד במרוקו במוסדות חב"ד, בשנת 1966 עלה עם משפחתו לישראל, ולמד בישיבת פורת יוסף בירושלים אצל הרב שלום כהן. בגיל צעיר התייתם מאמו.

בגיל 24 הוסמך לכהן כרב עיר, ובשנת ה'תשל"ז, בגיל 25, מונה לרבה הראשי הספרדי של נהריה והיה רב העיר הצעיר ביותר שמונה עד אז. בנהריה ייסד את ישיבת "אביר יעקב", ישיבה תיכונית על שם סב סבו, רבי יעקב אבוחצירא.

כיום קיימות שתי ישיבות בשם זה, אחת במסגרת ישיבה תיכונית ששייכת לרשת מרכז ישיבות ואולפנות בני עקיבא והשנייה כישיבה קטנה, ומוסדות אביר יעקב בעיר הפועלים תחת חסותו כוללים גם בית ספר יסודי וכולל אברכים, הנכללים כולם יחד תחת מוסדות "אור מאיר שמחה", על שם שני הוריו.

לאחר פטירת סבו הבבא סאלי בשנת ה'תשמ"ד, התפטר מרבנות העיר והחל לכהן כאדמו"ר. חצרו מהווה מוקד משיכה למבקרים רבים.

בשנת ה'תש"ע הקים את מכון אור לישרים, להוצאת כתבי רבני משפחת אבוחצירא. בשנת ה'תשע"ד השלים המכון את הוצאת עשרים וחמישה ספרי רבי יעקב אבוחצירא, והמשיך בהוצאת ספרים נוספים. עד היום המכון הוציא לאור מאות ספרים.

הקים את בית הכנסת קול שמחה ברכסים, על שם אמו.

במוצאי שבת כ"א באלול ה'תשע"ט עצרה המשטרה חשוד שניסה לתקוף את הרב אבוחצירא, בבדיקה על גופו נמצאה סכין. אחיו, הרב אלעזר אבוחצירא נרצח 8 שנים קודם לכן בנסיבות דומות.
=== משנתו הפוליטית ===
באופן תדיר הוא תומך במפלגת ש"ס, וגם ב לאחר הפיצול של מפלגת יחד, קרא לתלמידיו לתמוך במפלגת ש"ס.

==חיים אישיים==
נשוי לרוחמה אבלין לבית תורג'מן, להם תשעה בנים ושתי בנות.

== קישורים חיצוניים ==
* יוסי צלניקר, [http://www.93fm.co.il/radio/304565/ הנסתר במנהרה מבאר שבע ופועל הישועות מנהריה], י״ז בניסן ה'תשע״ו, 25.04.2016, באתר קול חי
* אבי קלמן, קרוב אליך, [https://www.hidabroot.org/article/230598 ר’ דוד אבוחצירא בראיון נדיר: כיצד התבטא הבבא-סאלי בערוב ימיו?], באתר הידברות, ח' בשבט ה'תשע"ח, 24 בינואר 2018

==הערות שוליים==

קטגוריה:ישראלים ילידי מרוקו
קטגוריה:בוגרי ישיבת איתרי
קטגוריה:משפחת אבוחצירא
קטגוריה:נהריה: רבנים ראשיים
קטגוריה:עולים בשנות ה-1960
קטגוריה:רבנים חרדים ישראלים
קטגוריה:מקובלים ישראלים
קטגוריה:ישראלים שנולדו ב-1952
הלנת שכר

הלנת שכר היא מצב שבו עובד אינו מקבל את מלוא שכרו במועד המתחייב על-פי החוק. בישראל עוסק בכך חוק הגנת השכר. 

מקור קדום לגישה הרואה חשיבות מוסרית בהקפדה על תשלום השכר במועד הוא במקרא, בו נכתב: "לא תלין (כלומר לא תשהה למשך הלילה, מלשון "לינה") פעולת שכיר אתך עד בוקר" (), וכן "ביומו תתן שכרו" ().

על פי חוק הגנת השכר מועד תשלום השכר לשכר המשולם על בסיס חודשי, הוא בתום החודש. שכר שלא שולם עד היום התשיעי ממועד זה, נחשב ל"שכר מולן". 

הלנת שכר מתרחשת כאשר מעוכב כל שכרו של העובד לחודש מסוים, אך גם כאשר מעוכב רק חלק מהשכר. יחד עם זאת, ההגנה אינה ניתנת לכל רכיבי השכר, אלא רק לאלה הנכללים בשכר המוגן כהגדרתו בחוק הגנת השכר. תשלומי החזר הוצאות, למשל, שלא שולמו במועד, אינם בגדר שכר מולן. 

לעובד ששכרו הולן קובע החוק פיצוי כספי, לפי הערך הגבוה מבין שני התחשיבים הבאים:
* בעד השבוע הראשון שלאחר המועד לתשלום שכר העבודה - פיצוי בסך 5% מהשכר המולן, ובעד כל שבוע או חלק משבוע שלאחריו - פיצוי בסך 10% מהשכר המולן.
* הפרשי הצמדה לתקופה שמן המועד לתשלום שכר העבודה עד יום תשלומו, בתוספת 20% על הסכום הכולל של השכר המולן והפרשי ההצמדה כאמור בעד כל חודש שבתקופה האמורה.

בשתי החלופות מדובר בפיצוי גבוה מאוד יחסית לנזק הכספי שנגרם לעובד. מטרתו של הפיצוי איננה רק לפצות את העובד על הנזק הכספי, אלא להוות גורם מרתיע כלפי המעסיקים.

בית הדין לעבודה רשאי להפחית פיצוי הלנת שכר או לבטלו, אם נוכח כי שכר העבודה לא שולם במועדו בטעות כנה, או בגלל נסיבה שלמעביד לא הייתה שליטה עליה או עקב חילוקי דעות בדבר עצם החוב, שיש בהם ממש, ובלבד שהסכום שלא היה שנוי במחלוקת שולם במועדו.

==ראו גם==
*חוקי מגן

==קישורים חיצוניים==
* [https://web.archive.org/web/20071118161853/http://www.tamas.gov.il/NR/exeres/30CEE955-3E33-49B6-89D9-2C042FCC39EC.htm חוק הגנת השכר], באתר של משרד התמ"ת
* 
* 
*בנימין בראון, [https://www.academia.edu/5158870/The_Hafetz_Hayim_on_Delayed_Wages_Toward_a_Modernization_of_Halakhic_Labour_Law_Hebrew_ 'הלנת שכר בפסיקת החפץ חיים: לקראת מודרניזציה של דיני העבודה ההלכתיים?']
*[http://www.kiryatmoshe.co.il/%D7%AA%D7%A9%D7%95%D7%91%D7%95%D7%AA-%D7%91%D7%93%D7%99%D7%A0%D7%99-%D7%9E%D7%9E%D7%95%D7%A0%D7%95%D7%AA/468-%D7%A4%D7%99%D7%A6%D7%95%D7%99-%D7%A2%D7%9C-%D7%94%D7%9C%D7%A0%D7%AA-%D7%A9%D7%9B%D7%99%D7%A8 פיצוי על הלנת שכר], [http://www.kiryatmoshe.co.il/%D7%91%D7%99%D7%AA-%D7%94%D7%93%D7%99%D7%9F בית דין לממונות,ישיבת מצפה יריחו.]
*[https://www.davar1.co.il/138735/ כשהמעסיק לא משלם: מה לעשות במקרה של הלנת שכר?], באתר דבר העובדים בארץ ישראל, 19 ביולי 2018
*[https://www.din.co.il/articles/4211/B-22915/ הלנת שכר חברה בפירוק: איך ניתן לתבוע שכר ופיצויי פיטורין?], באתר דין - עורכי דין ומידע משפטי בישראל, 31 בדצמבר 2017
*[https://www.histadrut.org.il/%D7%97%D7%93%D7%A9%D7%95%D7%AA_%D7%94%D7%94%D7%A1%D7%AA%D7%93%D7%A8%D7%95%D7%AA/17035381/%D7%A9%D7%90%D7%9C%D7%95%D7%AA_%D7%95%D7%AA%D7%A9%D7%95%D7%91%D7%95%D7%AA_%D7%91%D7%A0%D7%95%D7%A9%D7%90_%D7%94%D7%9C%D7%A0%D7%AA_%D7%A9%D7%9B%D7%A8 שאלות ותשובות בנושא הלנת שכר], באתר ההסתדרות, 13 באוקטובר 2019

קטגוריה:דיני עבודה
שתי שערות

שתי שערות הוא מושג בהלכה היהודית - הופעתן של שתי שערות בשער הערווה של אדם מסמנת את הגעתו לבגרות, ובכך את היכנסו לעול דיני ההלכה היהודית. אם הופיעו שתי השערות לפני גיל 13, אין זה סימן בגרות, ומעריכים שסיבת הופעתן היא על ידי שומה.

לפי חזקה שקבע רבא הנקראת חזקה דרבא, מניחים שסימן זה מופיע בנקבה בגיל 12 ובזכר בגיל 13, ועל כן נקבעת הבגרות על בסיס גילאים אלו. קביעה זו אינה מועילה בדינים מסוימים, למשל בעניין חיוב מיתה ולעניין קידושין, גרושין חליצה מיאון שם צריך לדעת בוודאות את בגרותו של האדם. אם לא הביא שתי שערות, גם אם עבר את גיל 13, אינו נחשב בוגר. אם אין באדם סימני סריסות, אינו נחשב בוגר עד גיל 35, אז נקבעת בגרותו גם ללא שתי שערות, והוא נחשב סריס או איילונית (בהתאם למינו). אם ישנם סימני סריסות, בגרותם נקבעת בגיל 20.

==ראו גם==
* בגרות מינית
* נערה (הלכה)

==קישורים חיצוניים==
* [http://www.mechon-mamre.org/i/4102.htm הלכות אישות, פרק ב'], מתוך ספר נשים במשנה תורה, באתר "מכון ממרא"
* 

קטגוריה:גילים בהלכה
קטגוריה:שיער
אוניברסיטת טהראן

אוניברסיטת טהראן (בפרסית: دانشگاه تهران) היא האוניברסיטה הגדולה והוותיקה באיראן.
ספריית האוניברסיטה נחשבת כספרייה הגדולה ביותר באיראן. האוניברסיטה נוסדה בשנת 1934.

== סקירה ==
מיקומה של האוניברסיטה בטהראן, המהווה את המרכז הפוליטי, הכלכלי והחברתי של המדינה, מעלה את חשיבותה ויוקרתה. האוניברסיטה מארחת סמינרים ומפגשים יוקרתיים רבים.

האוניברסיטה, שנוסדה באופן פורמלי בשנת 1934, מבוססת על מוסדות לימוד איראניים ותיקים יותר, העיקרי בהם היה "דאר אל-פונון" (Dar al-Funun), שנוסד בשנת 1851 על ידי האמיר קאביר. ב-1925 הכריז על עצמו רזא ח'אן כשאה, ובתקופת שלטונו התבצעו רפורמות רבות, ביניהן מינוי שר חינוך ותרבות בממשלתו, ותחילת בנייתו של הקמפוס החדש לאוניברסיטת טהראן.

האוניברסיטה נוסדה בתחילה כמקום לימוד לגברים בלבד, כפי שהיה מקובל במוסדות הלימודים העתיקים באיראן. הדבר שונה ב-1937, כאשר בהחלטת השלטונות הורשו נשים ללמוד בה. בשנת 1986 הופרד מאוניברסיטת טהראן "בית הספר למדעי הבריאות", על 13,000 תלמידיו, והוקם כמוסד אקדמי נפרד, אך עדיין קיים קשר קרוב בין שני המוסדות.

הרפובליקה האסלאמית של איראן מתהדרת באוניברסיטת טהראן כאחד המקומות החשובים שבהם נעשה שילוב בין אסלאם ומדע, ותמונתה של אוניברסיטת טהראן אף מופיעה על גבי שטר של 500 ריאל.

== קישורים חיצוניים ==

* 

* [https://web.archive.org/web/20110123152207/http://ut.ac.ir/en/index.htm אתר אוניברסיטת טהראן] 

*
קטגוריה:ערכים שבהם תבנית בריטניקה אינה מתאימה
טהראן
קטגוריה:טהראן: חינוך
קטגוריה:טהראן: מבנים
קטגוריה:ארגונים החברים במועצת המדע הבין-לאומית
1210

== אירועים ==

== נולדו ==
* רבי יונה גירונדי, מחבר שערי תשובה (נפטר ב-1263)
* גרגוריוס העשירי, אפיפיור (נפטר ב-1276)

== נפטרו ==

== לוח שנה ==









==קישורים חיצוניים==
1213

== אירועים ==
* הכרזת הכנות למסע הצלב החמישי.

== נולדו ==

== נפטרו ==
* 1213 - תמר, מלכת הממלכה הגאורגית המאוחדת (נולדה ב-1184)

== לוח שנה ==









==קישורים חיצוניים==
סיגל מגן

סיגל מגן
סיגל מגן (נולדה ב-1964) היא סופרת, משוררת, ציירת ומלחינה ישראלית.

==ביוגרפיה==
מגן נולדה בחיפה וגדלה בקריית חיים. כיום היא תושבת שוהם.

כבר בגיל צעיר זכתה בפרסים על כתיבתה. עם זאת, את לימודיה לתואר אקדמי עשתה בתחום המתמטיקה, מדעי המחשב ופסיכולוגיה, ומסלולה המקצועי היה בתחום המחשבים.

בשנת 2004 עזבה את משרתה בעולם ההיי-טק, למדה ביבליותרפיה והחלה בכתיבת ספרים בשילוב ילדים ונוער.

הוציאה לאור למעלה מ-900 ספרים

שיריה וסיפוריה תורגמו לשפות רבות: ערבית אנגלית, גרמנית, צרפתית, יפנית, רוסית, ליטאית, ספרדית.,הונגרית, רומנית, יידיש, הולנדית, טורקית, פורטוגזית, איטלקית, פולנית, לדינו, יוונית ובנגלית.

רוב ציוריה מאוירים בשיטה דיגיטלית.

ציוריה מופיעים בספריה וכן הוצגו בתערוכות רבות בישראל ומחוצה לה.

== מספריה ==
* "לעוף" (הוצאת "סער"): סיפור על שחף שרצה לעוף בדרך שלו. מעודד קבלת הייחוד בכל אחד מאיתנו.
* "חלומות שבלב" (רימונים הוצאה לאור): שירים העוסקים בחלומות ובפחדים, באופן מחויך והומוריסטי. אויר על ידי ילדים.
* "חיוך של חבר" (רימונים הוצאה לאור): שירים המעודדים סבלנות, סובלנות, הקשבה וקבלת הזולת.
* "הצלליות של הדר" (רימונים הוצאה לאור): סיפור המעודד יצירה ודמיון.
* "הגן הירוק" (הוצאת "לדורי"): סיפור בנושא איכות הסביבה ומיחזור.
* "עף על פי חן" (רימונים הוצאה לאור): ספר שירים בנושאי אהבה, שייכות וחופש. נכתב בשיתוף עם בני נוער.
* "ציפורים, סיגל, ובכלל" (רימונים הוצאה לאור): סיפור שנכתב בשיתוף פעולה עם ילדים מרמלה. נוצר בתמיכת חברת מל"מ כתרומה לקהילה.
* "ציפור קטנה" (רימונים הוצאה לאור): מתאר התמודדות עם משבר.
* "דרך אהבה" (רימונים הוצאה לאור): ספר שירים למבוגרים המשקף תהליכים שמתרחשים בגיל ארבעים.
* "גיא, חוקר עד בלי די" (הוצאה עצמית): ספר חייכני המעודד סקרנות ושאילת שאלות. אויר על ידי ילד בן 9, תושב הקריות (פרויקט העצמה לאחר מלחמת לבנון השנייה).
* "ארוחת מלכים" (רימונים הוצאה לאור): סיפור לגיל הרך המעודד אכילת אוכל בריא ועיסוק בספורט.
* "היומן של גל" (הוצאה עצמית): יומנה של נערה המתאקלמת בארץ חדשה.
* "סביון קטנטן" (הוצאה עצמית): סיפור בגישה ביבליותרפית המאפשר לקוראים להשתתף באיור.
* "יום נהדר" (הוצאה עצמית): משמעותו של יום נהדר, כפי שאויר על ידי ילדי עפולה.
* "דני הכבאי הגבור" (הוצאה עצמית): לזכרו של דני חייט, כבאי בן עפולה, שמסר את נפשו במלחמה בשרפה הגדולה בכרמל. מאויר על ידי ילדי עפולה.

==קישורים חיצוניים==
* [http://www.sigal-magen.com אתר הבית של הסופרת]
* [https://www.facebook.com/SigalMagenArt דף אמן בפייסבוק]
* [https://www.facebook.com/sigal.magen סיגל מגן בפייסבוק]
* 
* [http://www.amazon.com/Sigal-Magen/e/B00CDKD7QO ספרים של סיגל מגן בשפות זרות]
* 

קטגוריה:בוגרות תיכון קריית חיים
קטגוריה:בוגרי תיכון קריית חיים
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:סופרות ישראליות
קטגוריה:סופרים ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:שוהם: אישים
קטגוריה:ישראליות שנולדו ב-1964
קטגוריה:ישראלים שנולדו ב-1964
1230

== אירועים ==
* אלפונסו התשיעי, מלך לאון כבש את מרידה
* הקמת מדינת המסדר הטווטוני

== נולדו ==
* 1232 - רמון לול, סופר, מדען, מיסטיקן, פילוסוף ומיסיונר נוצרי מן האיים הבלאריים (נפטר ב-1315)
* 1235 - בוניפקיוס השמיני, אפיפיור (נפטר ב-1303)
* 1239 - אדוארד הראשון, מלך אנגליה, מלך אנגליה (נפטר ב-1307)

== נפטרו ==
* 1235 - רד"ק (נולד ב-1160)
* 1238 - אל כאמל סולטאן מצרים מהשושלת האיובית.

== לוח שנה ==









==קישורים חיצוניים==
חאטף-8

חאטף-8 רעד (באורדו: رعد, בעברית: "רעם") הוא טיל שיוט אוויר-קרקע מתוצרת פקיסטן. הוא בעל טווח של כ-350 קילומטרים וניתן לחמשו בכל סוגי ראשי הנפץ, כולל ראשי נפץ גרעיניים.

זהו טיל השיוט השני מתוצרת פקיסטן (הראשון הוא טיל הבאבור שלפי מקורות שונים מדובר בגרסה פקיסטנית עצמאית של טיל הטומהוק האמריקאי) והניסוי הראשון בו נערך ב-27 באוגוסט 2007.

פקיסטן מנסה להתאים את הטיל כך שיהיה ניתן לנשיאה על ידי מטוסי קרב וספינות מלחמה.

== קישורים חיצוניים ==

*

קטגוריה:טילי אוויר-קרקע
קטגוריה:טילי שיוט
קטגוריה:תוכנית הגרעין של פקיסטן
השפעה חברתית

השפעה חברתית היא תהליך המתרחש על רגשותיו, דעותיו או מעשיו של אדם המושפע מאנשים אחרים.

==דרכים להפעלת השפעה חברתית==
אמצעיה של ההשפעה החברתית מגוונים והיא מתנהלת על ידי מתן דוגמה אישית, על ידי שכנוע והנמקה בדרך ההיגיון והמדע, על ידי תעמולה והצגת דברים מגמתית, על ידי איום בשימוש בכוח ובנקיטת אמצעי תגמול.

ההשפעה החברתית מופעלת באמצעות צינורות שונים, החל ממגע אישי בלתי פורמלי (באינטרנט) ועד אמצעי תקשורת המוניים (עיתונים, רדיו, טלוויזיה). בחברה התעשייתית פועלים בדרך כלל שני צינורות אלה ביחד: אמצעי התקשורת ההמוניים משפיעים על "מנהיגי דעת הקהל" המקומיים, ועל ידי מגע אישי מועברת השפעה חברתית זו אל חברי קבוצותיהם הראשוניות.

==גורמים המעודדים השפעה חברתית==
מצב ההשפעה הוא איפה בעל מבנה אסימטרי: למשפיע נודע בדרך כלל מעמד חברתי עדיף על זה של המושפע, מעמד זה מקנה לו את הסמכות הנחוצה כדי שהשפעתו תהיה יעילה. הסיכויים להצליח טובים יותר במצבי מעבר, בהם חסרה לפרט אוריינטציה ברורה והכוונה עצמית לגבי הפעולות וההתייחסויות הצפויות ממנו, והוא צופה לקבלן מידי אליטות משניות שונות שעימן הוא בא במגע.

==ראו גם==
*לחץ חברתי
*קבוצה חברתית
*ניסוי הקונפורמיות של אש
*הניסוי של מילגרם
*ניסוי הכלא של זימברדו
*ניסוי MUSIC LAB
*אינדוקטרינציה
*תעמולה

==קישורים חיצוניים==

* 

קטגוריה:פסיכולוגיה חברתית
אתר הנצחה

[[אורדור-סור-גלאן היא עיירה שהפכה אתר הנצחה]]
אתר הנצחה הוא אתר או מקום שמיועד להנצחת אירוע או קבוצת אנשים. באתרי הנצחה ניתן למצוא בדרך כלל אחד או יותר מהאלמנטים הבאים: אנדרטה, מרכז מידע, מוזיאון, משרדים של עמותה המנהלת את האתר, אודיטוריום, אמפיתיאטרון, רחבה לעריכת טקסים, ועוד סממנים הקשורים למושא ההנצחה. אתרי הנצחה רבים נבחרים בשל הקשר שלהם לנושא המונצח. כך קיימים אתרי הנצחה לקרבות במקום בו התרחש הקרב או מקום משמעותי לקרב, ואתרי הנצחה לקבוצות אנשים במקום הקשור אליהם.

אתרי הנצחה יכולים להיות לאומיים ומורכבים מאוד (למשל, יד ושם), יכולים להיות אתרים שבאחריות עמותה (למשל יד לשריון). קיימים אתרי הנצחה, בדרך כלל קטנים יותר, להנצחת יחידים - אתרים כאלו מוקמים על פי רוב ביוזמת משפחת המונצח (למשל מצפה רן). בישראל, אתרי הנצחה ממלכתיים נקבעים על פי חוק גנים לאומיים, שמורות טבע, אתרים לאומיים ואתרי הנצחה.

==ראו גם==
* פינת הנצחה

==קישורים חיצוניים==

* 

*
קטגוריה:הנצחה
האזור הטרופי

האזור הטרופי על פני [[כדור הארץ]]
פיליפינים]]
נהר טרופי בדרום [[הודו]]
האזור הטרופי הוא אזור גאוגרפי מוגדר בין חוג הסרטן (23.5° צפון) וחוג הגדי (23.5° דרום). באזור זה שורר אקלים טרופי, אקלים חם ורטוב, בעל טמפרטורה גבוהה וכמות המשקעים הרבה ביותר על פני כדור הארץ.

== סוגי האקלים הטרופי ==
על פי שיטת קפן, קיימים שלושה סוגי אקלים טרופי:
*אקלים משווני טרופי (יער גשם) (Af)
*אקלים מונסון טרופי (Am)
*אקלים סוואנה טרופי, רטוב ויבש (Aw/As)

== מאפייני האזור הטרופי ==
האזור הטרופי מאופיין בכמות משקעים גדולה במיוחד ואין עונת חורף, גשמים הנקראים "גשמי עלייה", טמפרטורה ממוצעת של לפחות 18°c בכל חודשי השנה, אם לא יותר, קרינת השמש גבוהה (בצהרים השמש נמצאת בזווית של 90°, אז היא קופחת בעוצמה מרבית) ולכן קיימת התאדות רבה היוצרת לחות סופות גשם קונבקטיביות יומיות. לחץ האוויר באזור זה נמוך במשך רוב השנה והוא נתון תחת שקע משווני כתוצאה מאזור ההתכנסות הבין-טרופי (Inter tropical convergence zone, או ITCZ).

== צמחיית האזור הטרופי ==
בכל אזור טרופי יש סוג שונה של צמחייה:
*באזור הטרופי המשווני והלח הצמחייה האופיינית היא יערות עד נפוצים.
*באזור הטרופי המונסוני קיימת צמחייה טבעית: היערות באזור פחות צפופים בהשוואה ליערות העד.
*באזור הטרופי עם העונה הקרירה והשחונה קיימת צמחייה הנקראת בשם "סוואנה" - צמחייה המורכבת מעצים ועשב גבוה וצפוף לרוב בגווני קש, חום כתום וחול.

==גלריה==
<gallery widths="150px" heights="150px" perrow="4">
קובץ:Flutuando com a Vida Marinha.jpg|דגים בביצה מוצפת בברזיל
קובץ:Kukenantepuyvenezuela.jpg|נוף של טפואי בוונצואלה
קובץ:Serengeti - plains.jpg|עץ שיטה בסרנגטי
קובץ:Amazonia.jpg|נוף מיער האמזונאס
</gallery>

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:אזורים
Lose Control (שיר של מיסי אליוט)

"Lose Control" הוא סינגל שיצא בשנת 2005 והוא מבוצע על ידי מיסי אליוט, סיארה ופאטמן סקופ. השיר מסמפל דוגמאות וקטעים מהשירים "Music Makes You Lose Control", "Clear" ו-"Body Work". זהו הסינגל הראשון מתוך אלבומה השישי של מיסי, "The Cookbook". הסינגל התמקם במקום השלישי במצעד הבילבורד הוט 100 של ארצות הברית, והיה לסינגל התשיעי של מיסי שנכנס לעשירייה הראשונה במצעד, הרביעי של סיארה והראשון של פאטמן סקופ. הסינגל הגיע לעשירייה הראשונה במצעדים שבעשר מדינות שונות. "Lose Control" נהפך ללהיט ענק, קיבל ארבע פעמים את התואר "סינגל פלטינה" (על מכירות של למעלה מארבעה מיליון עותקים) ונהפך ללהיט המצליח ביותר של מיסי עד היום (הוא עבר את מכירות הסינגל "Work It").

השיר זכה בשנת 2006 בפרס גראמי עבור "סרטון הווידאו הקצר הטוב ביותר". כמו כן זכה גם השיר בשני פרסי VMA עבור "וידאו קליפ במוזיקת היפ הופ" ו-"וידאו קליפ במוזיקת דאנס" .

הוידאו קליפ לשיר בוים על ידי טומי לי והוא מחולק לחלקים שונים. בחלקו הראשון מוצגים הזמרים בלווית רקדנים, כשהם עוטים סוודרים כחולים ורקע שחור מעמעם את דמותם. החלק השני צולם במדבר כבהתחלתו מוצגת מיסי שכובה על האדמה שגרגירי חול בלבד מכסים את גופה. לאחר מכן היא יוצאת מתוך בור באדמה ורוקדת בליווי רקדנים. בחלק השלישי מוצגת מיסי כשהיא בלבוש החלק הראשון בזמן שהיא משתמשת בנגן מוזיקה וסרטים כדי לצפות בקליפ. בחלק הרביעי בקליפ, קטע הסולו של סיארה. סיארה, מיסי ופאטמן נמצאים במועדון ישן בבגדים לבנים כשרקדנים רוקדים מסביבם. כשנגמר קטע הסולו של סיארה, מיסי תולה אותה על הקיר והן רוקדות לצד רקדנים. בחלק החמישי, סיארה ומיסי רוקדות בשורה עם הרקדנים על כביש עפר.

בחלק השישי של הקליפ נשמעת גרסה קצרה של הרצועה "On & On" מהאלבום "The Cookbook" של מיסי. בזמן שהרצועה נשמעת מוצגים בקליפ קטעים מכל אורך הקליפ בתוספת קטעים של מיסי שרה את הגרסה הקצרה בצינור מעלה עשן שנמצא במדבר.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:שירים באנגלית
קטגוריה:וידאו קליפים שבוימו על ידי דייב מאיירס
קטגוריה:זוכי פרס גראמי לווידאו קליפ הקצר הטוב ביותר
קטגוריה:שירי היפ הופ אמריקאיים
סקילה וכריבדיס

סקילה וכריבדיס, פרסקו איטלקי, סביבות 1560

סקילה וכריבדיס (ביוונית: Σκύλλα, Χάρυβδις) היו מפלצות ימיות מיתיות, שישבו במצר מסינה, ומנעו מספינות לעבור. סקילה, בצדו האיטלקי של המצר, הייתה מפלצת שתוארה כנחש בעל שישה ראשים שחוטף מלחים וגורר אותם אל מצולות הים. כריבדיס, בצידה של סיציליה, תוארה כמערבולת אימתנית המטביעה ספינות על יושביהן. כל העובר במצר נאלץ לעבור ליד אחת מהמפלצות.

סקילה חטפה ובלעה בני אדם (כך עשתה גם לשישה מעמיתי אודיסאוס, ר' בהמשך) וכריבדיס גמעה וירקה מים ויצרה מערבולות שטיבעו אוניות.

על נסיבות הפיכתן מנשים למפלצות רווחו אגדות שונות.

המפלצות מוזכרות ב"אודיסאה" של הומרוס. כאשר אודיסאוס יוצא לדרכו לאיתקה, מדריכה אותו קירקה כי עליו לבחור בין המעבר על פני הסלעים הנודדים, שאיש, למעט הארגונאוטים, לא הצליח לעבור, לבין מעבר בין סקילה וכריבדיס. אודיסאוס בוחר באפשרות השנייה, ובין שתי המפלצות הוא מעדיף לעבור ליד סקילה, המפלצת בעלת ששת הראשים, ולא להיקלע למלתעותיה של כריבדיס. אודיסיאוס עובר עם אנשיו במצר, כריבדיס מקיאה את המים השוצפים, וכשאנשיו של אודיסיאוס נאבקים במים, סקילה מגיחה וחוטפת שישה מלחים.

בהשאלה, משמשות המפלצות לתיאור שתי חלופות קשות. כך למשל, ישעיה ברלין מתאר שתי סכנות מיידיות משחרות לפתחו של כל סדר חברתי הנוצר בדרך מהפכנית: האחת כי המהפכה תלך רחוק מדי, והלהט המהפכני יפנה כנגד עצמו (כדוגמת המשטר היעקוביני במהלך המהפכה הצרפתית), והשני הוא הסיכון ההפוך - גוויעת הלהט המהפכני והותרת חלל המאפשר למשטר הישן לשוב, כדוגמת שלטון הדירקטואר שסימן את סוף השלב המהפכני במהפכה הצרפתית. ברלין מתאר זאת במילותיו כי על המהפכן לנווט בין "סקילה של הפנאטיות היעקובינית, וכריבדיס של העייפות והציניות הפוסט מהפכנית".<ref>O. Utis, Generalissimo Stalin and the Art of Government, 30 Foreign Aff. 197 (1952) בעמ' 203</ref>

== התייחסויות למיתולוגיה ==
בצידו האיטלקי של מצר מסינה שוכנת העיר שילה (Scilla) ששמה ביוונית סקילה (Skylla).

בספרו "יוליסס" קרא ג'יימס ג'ויס לפרק התשיעי "סקילה וכריבדיס".

על שמה של סקילה נקרא האסטרואיד סקילה 155 בחגורת האסטרואידים שהתגלה על ידי יוהאן פאליזה.

בספר פרסי ג'קסון וים המפלצות, סקילה וכריבדיס הן המפלצות השומרות על הכניסה לים המפלצות.

"בין סקילה וכריבדיס" משמש כביטוי בשפות שונות, לרבות העברית, ומשמעו דילמה שבה יש לבחור בין שתי חלופות גרועות. דוגמה מפורסמת היא שירו של סטינג, "wrapped around your finger", בו שתי המפלצות מוזכרות בתחילת השיר.

==לקריאה נוספת==
* אהרן שבתאי, המיתולוגיה היוונית. ספרי תל אביב, 2000. (עמ' 219-218: סקילה וכריבדיס.)

== קישורים חיצוניים ==

* 
* נחמיה דב הופמן, [https://sfathayam.com/2021/07/25/גלגלי-מים-1877/ ידיעות העולם והטבע - גלגלי מים]. "הצפירה", שנה רביעית, גליונות 41-43, אוקטובר-נובמבר 1877. העתקה באתר "שפת הים" - ים וספנות בעיתוני ההשכלה, התחייה והיישוב, 1948-1856.
* 
* 

==הערות שוליים==

קטגוריה:דמויות באודיסאה
קטגוריה:יצורים מהמיתולוגיה היוונית
קטגוריה:ביטויים
קטגוריה:דמויות מהמיתולוגיה שעל שמן כוכב לכת מינורי
אולימפיה ליובליאנה (כדורגל, 1945)

מועדון הכדורגל אולימפיה ליובליאנה (סלובנית: Športno društvo Nogometni klub Olimpija Ljubljana) היה מועדון כדורגל סלובני מליובליאנה ונחשב לאחד ממועדוני הפאר במדינה לאחר שגם שיחק מספר עונות בליגה היוגוסלבית הבכירה כשסלובניה הייתה חלק מיוגוסלביה.

== היסטוריה ==
אולימפיה ליובליאנה שיחקה 20 עונות בליגה היוגוסלבית הבכירה, מתוכן 19 ברצף בין השנים 1966-1984 ועוד עונה אחת ב-1989 לאחר שירדה לליגת המשנה בעונת 1984 ועלתה חזרה ב-1988.

אולימפיה העפילה לגמר הגביע היוגוסלבי בעונת 1970 אך הפסידה להכוכב האדום בלגרד בתוצאה 1-0 לאחר שהמשחק הראשון בין השתיים נגמר בתיקו 2-2. כמו כן, הקבוצה הגיעה פעמיים נוספות לחצי-גמר הגביע, בעונות 1972 ו-1982. הקבוצה העפילה פעמיים לגביע ערי הירידים, בעונת 1966/67, אז הפסידה בסיבוב הראשון לקבוצת פרנצווארוש ההונגרית ובעונת 1968/69, אז הפסידה בסיבוב הראשון לקבוצת היברניאן הסקוטית.

בליגה הסלובנית הבכירה, אולימפיה זכתה באליפות ארבע פעמים, בעונות 1992, 1993, 1994 ו-1995 והופיעה בגביע אופ"א בעונת 1994/95, אז עברה בסיבוב המוקדם את קבוצת לבסקי סופיה מבולגריה אך הפסידה בסיבוב הראשון לקבוצת איינטרכט פרנקפורט הגרמנית.

בשנת 2005 הורדה הקבוצה לליגה השלישית בסלובניה-מערב בשל קשיים כלכליים אליהם נקלעה הקבוצה ואי-יכולת להשיג רישיון מתאים מאופ"א להשתתפות בליגה הבכירה. בשל כך, פורקה הקבוצה ובמקומה הוקמה קבוצת NK בז'יגרד. השם בז'יגרד הוא על שם שכונת המגורים ממנה קמה אולימפיה ליובליאנה. בשנת 2008 קיבלה הקבוצה החדשה אישור להיקרא אולימפיה לובליאנה (2005) אך ההיסטוריות של שני המועדונים נשמרות בנפרד.

==תארים==
*אליפות סלובניה: 4
:: 1992, 1993, 1994, 1995
*הגביע הסלובני: 4
::1992/93, 1995/96, 1999/00, 2002/03

==שחקנים מפורסמים בעבר ==
{|
| valign="top" |
* ברנקו אובלאק
* רוברט פרוסינאצ'קי
* סרצ'קו קטאנץ
* אלש צ'ך
* מילאן אוסטרץ
* מלאדן רודוניה
* ארמין שיליאק
* סבסטיאן סימרוטיץ'
* אנטון ז'לוגר
* מילנקו אצ'ימוביץ'
* מיראן פאבלין
* מרקו סימונוביץ'
* אלכסנדר קנאבס
* נסטיה צ'ך
| width="50" |
| valign="top" |
* דז'יוני נובאק
* אנדריי קומאץ
* דליבור סטבנוביץ'
* ארמין ראקוביץ'
* בושטיאן סזאר
* אלן שקורו
* ברנקו איליץ'
* טאריק הודזיץ'
* בויאן פרשניקאר
* מישו סמיילוביץ'
* רוברט אנגלרו
* פרימוז' גליה
* ולדימיר קוקול
* יאלן פוקורן
|}

==קישורים חיצוניים==

קטגוריה:קבוצות כדורגל סלובניות
קטגוריה:ליובליאנה: מועדוני ספורט
קטגוריה:קבוצות כדורגל שהוקמו ב-1945
גהנה

גהנה (באנגלית: Gehenna, שיבוש של המילה גיהנום) היא להקת בלאק מטאל נורווגית. גהנה נמנית עם להקות הגל השני של הבלאק מטאל הנורווגי.

==ביוגרפיה==
הלהקה הוקמה בינואר 1993 בעיר סטבנגר על ידי שלושה מוזיקאים: סטפן סימסטאד (מכונה Dolgar) שפעל כסולן הלהקה, סנרב מורטן (Sanrabb) כגיטריסט ו-Sir Vereda כמתופף. מאוחר יותר הצטרף אליה קנת' סבארטאלב (Kenneth Svartalv) כבסיסט. את השם "גהנה" הלהקה קיבלה מאוחר יותר, היות שחברי הלהקה לא קראו להרכב בשם עד אשר הם שחררו את החומר הראשוני שלהם.

קלטת הדמו הראשונה שלהם שוחררה ביוני של שנת הקמתה ושמה היה Black Seared Heart. לאחר שחרור קלטת הדמו, עזב את הלהקה המתופף Sir Vereda והלהקה חיפשה אחר מוזיקאי אחר שייאיש את עמדת המתופף ובסופו של דבר קלטה אליה את פר הוסבאו (Dirge Rep הוא כינויו).

שנת 1994 הייתה גדושה באירועים מבחינת הלהקה - תחילה הוחתמה הלהקה תחת הלייבל No Fashion Records ובעוד הלהקה תכננה להיכנס לאולפן ההקלטות ולהקליט אלבום מלא ראשון, ההקלטות הופסקו טרם החלו עקב חוסר התקציב של הלייבל, ובסופו של דבר ההסכם בין הלהקה ללייבל בוטל. במהלך השנה הוציאה הלהקה את ה־EP הראשון שלה Ancestor of the Darkly Sky שהכיל שני שירים ותקופה קצרה לאחר מכן צירפה הלהקה לשורותיה קלידן המכונה Sarcana. בהמשך השנה הופיעה הלהקה בפסטיבל בלאק מטאל באוסלו לצידן של להקות כמו דארק פיונרל, דייסקשן ואינסלייבד. בסופו של דבר, הלהקה הוחתמה תחת שתי חברות התקליטים: Head Not Found ו־Cacophonous Records. עם החתמתה תחת חברות תקליטים ומימון הוצאות ההקלטה, החלה הלהקה להקליט את אלבומה הראשון ביוני והוא יצא מאוחר יותר באותה שנה וקיבל את השם The First Spell.

בשנת 1995 המשיכה הלהקה את הקונספט האפל שהחלה באלבום The First Spell ושחררה את אלבומה השני Seen Through The Veils Of Darkness (The Second Spell). האלבום גרר ביקורות משבחות בקרב חובבי הבלאק מטאל, והסגנון הסימפוני בעל הנגיעות הגותיות של הלהקה זכה לשבחים בקרב מבקרי הז'אנר. בשיר Vinterriket שהופיע באלבום, השתתף סולנה המפורסם של אולבר, גארם, כסולן אורח.

בשנת 1996, זמן קצר לפני שהחלו בהקלטות לאלבום השלישי, עזב סברטלאב את הלהקה והוחלף על ידי Noctifer, אשר בסופו של דבר לא היה יכול לעמוד בהתחייבויות הלהקה וגם הוא מצא את דרכו החוצה. פרוד סיברטסן, מוזיקאי שהיה חבר במספר להקות בלאק מטאל והיה מקורב ללהקה הצטרף ללהקה כבסיסט המחליף ונותר בעמדה זו עד אשר עזב את הלהקה בשנת 2000.

==חברי הלהקה==
* Dolgar (סטפן סימסטאד) - סולן, באס
* Sanrabb (מורטן) - גיטרה
* Kine - סינטיסייזר
* Amok - גיטרה
* Dirge Rep (פר הוסבאו) - תופים

==חברי הרכב לשעבר==
* E.N. Death (פרוד סיברטסן) - באס (1996–2000)
* קנת' סברטלאב - באס (1993–1996)
* Noctifer - באס (1996)
* Sir Vereda - תופים (1993)
* Blod - תופים (1998–2001)
* Sarcana - קלידן (1994–1997)

==דיסקוגרפיה==
===דמואים ואלבומים מקוצרים (EP)===
<div style="direction: ltr;">
* Ancestor Of The Darkly Sky 7 - 1993
* Black Seared Heart - 1993
* Deadlights - 1998
</div>

===אלבומים מלאים===
<div style="direction: ltr;">
* First Spell - 1994
* Seen Through The Veils of Darkness (The Second Spell) - 1995
* Malice (Our Third Spell) - 1996
* Adimiron Black - 1998
* Murder - 2000
* WW - 2005
</div>

==קישורים חיצוניים==

* 

* [https://web.archive.org/web/20070504200614/http://www.moonfog.no/artists.asp?art=4 עמוד הלהקה בלייבל MoonFog]

קטגוריה:להקות בלאק מטאל
קטגוריה:להקות נורווגיות
קטגוריה:רביעיות מוזיקליות
קטגוריה:הרכבים מוזיקליים מסטוונגר
קטגוריה:להקות שהוקמו בשנת 1993
מוספילם

סמל אולפני מוספילם משנת 1947 ועד [[שנות ה-90]]
מוֹסְפילם (ברוסית: Мосфильм) הוא שמם של אולפני קולנוע רוסיים הנמצאים במוסקבה. מתוארים לעיתים רבות כוותיקים ביותר ברוסיה ובאירופה לאחר שנוסדו ב-30 בינואר 1924. זהו תאגיד הקולנוע הגדול ביותר ברוסיה.
==היסטוריה==
ראשיתם של אולפני מוספילם בשתי חברות הפקת סרטים שהוקמו במוסקבה בתחילת המאה ה-20 - האולפנים של אלכסנדר חנז'ונקוב (Александр Ханжонков) והאולפנים של יוסיף ירמולייב (Иосиф Ермольев). במסגרת הלאמת כל העסקים הפרטיים לאחר מהפכת אוקטובר עברו שני האולפנים האלה לאחריות הרשות הממלכתית לקולנוע של רוסיה הסובייטית (גוסקינו, Госкино) וקיבלו את השמות "מפעל הסרטים הממלכתי מס' 1" ו"מס' 3". בשנת 1926 אוחדו מפעלים אלה ובשנת 1927 החלה הקמת הבניינים החדשים באזור הרי הדרורים במוסקבה. במשך השנים שלאחר מכן החליפו האולפנים את שמם עוד מספר פעמים עד שבשנת 1936 נקבע סופית השם "מוספילם" - "מוס'" מלשון "מוסקבה" ו"פילם" - "סרט".

בסמל אולפני מוספילם מופיעים שני סימני היכר ידועים של העיר מוסקבה - פסל הפועל ואשת הקולחוז של ורה מוחינה ומגדל השעון של הקרמלין - מגדל ספאסקאיה. הסמל הזה הופיע לראשונה בסרט "אביב" (Весна, 1947) ומלווה את כל סרטי מוספילם, לעיתים בשינויים קלים.

במסגרת אולפני מוספילם בגלגוליהם השונים פעלו כמה מהיוצרים הידועים ביותר בקולנוע הרוסי - סרגיי אייזנשטיין, גריגורי אלכסנדרוב, מיכאל קאלאטוזוב, אנדריי טרקובסקי, אלדר ריאזנוב, סרגיי בונדרצ'וק, לאוניד גאידאי, גיאורגי דאנליה, ניקיטה מיכלקוב ואחיו אנדריי קונצ'לובסקי.

כיום פועלת החברה כחברה ממשלתית שמשכירה את שטחי האולפנים והמשרדים שברשותה.

==הפקות בולטות לאורך השנים==

==קישורים חיצוניים==

* 

* [https://jer-cin.org.il/he/lobby/%D7%9E%D7%97%D7%95%D7%95%D7%94-%D7%9C%D7%90%D7%95%D7%9C%D7%A4%D7%A0%D7%99-%D7%9E%D7%95%D7%A1%D7%A4%D7%99%D7%9C%D7%9D "מוספילם"], בסינמטק ירושלים

*
חואן סנטמריה

חואן סנטמריה (בספרדית: Juan Santamaría; 29 באוגוסט 1831 – 11 באפריל 1856) היה מתופף בצבא קוסטה ריקה שהפך לגיבור הלאומי שלה.

==ביוגרפיה==
סנטמריה נולד מחוץ לנישואין באלחואלה, וגדל במשפחה חד-הורית. לאחר כיבוש ניקרגואה בידי ויליאם ווקר ב-1855, הוא פנה דרומה, לכיוון קוסטה ריקה. לקוסטה ריקה לא היה צבא סדיר, והנשיא, חואן רפאל מורה פוראס, קרא לבני עמו להתגייס ולצעוד צפונה, כדי להדוף את ווקר ואנשיו. כ-9,000 קוסטה ריקנים נענו לקריאה, ובהם סנטמריה, שהצטרף כמתופף.

בקרבות שנערכו על אדמת קוסטה ריקה, בסמוך לחוות סנטה רוסה, הובסו אנשיו של ווקר, והקוסטה ריקנים דלקו בעקבותיהם לתוך ניקרגואה. ב-8 באפריל נערך קרב בעיירה ריבאס. חייליו של ווקר התבצרו במלון מקומי, והקוסטה ריקנים לא הצליחו להכניעם. לפי המסורת המקובלת, מפקד הכוחות, הגנרל חוסה מאריה קניאס, הציע שאחד החיילים יתקרב למלון עם לפיד, ויעלה אותו באש. לאחר שכמה מהחיילים כשלו במשימה זו, התנדב סנטמריה, בתנאי שמישהו שיטפל באמו במקרה שלא ישוב. הוא נורה למוות בזמן ביצוע המשימה, אך הצליח להצית את המלון. ווקר נסוג מהעיר, והאיום על קוסטה ריקה הוסר סופית.

היסטוריונים שונים הטילו ספק באמיתות הסיפור, ובדיוק פרטיו, וטוענים כי נופח על ידי פוליטיקאים ואינטלקטואלים קוסטה ריקנים מטעמים לאומניים. עם זאת, יש לסיפור עדות בבקשה שהגישה אמו של סנטמריה לפנסיה בנובמבר 1857, ובמסמכים הממשלתיים שאישרו את בקשתה.

פסל בדמותו של סנטמריה מוצב מול בניין האספה המחוקקת בסן חוסה ובכיכר המרכזית של עיר הולדתו, אלחואלה. נמל התעופה הבינלאומי של סן חוסה קרוי על שמו.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קוסטה ריקה: אישים
קטגוריה:ילידי 1831
קטגוריה:נפטרים ב-1856
אוניברסיטת דמשק

אוניברסיטת דמשק (בערבית: جامعة دمشق) היא האוניברסיטה הגדולה והוותיקה בסוריה, ומהגדולות בעולם הערבי כולו, עם 85,837 סטודנטים. היא ממוקמת בדמשק, בירת המדינה. לאוניברסיטה קמפוסים בערים נוספות בסוריה.
== היסטוריה ==
האוניברסיטה נוסדה בשנת 1923 ממיזוג של בית הספר לרפואה (שנוסד ב-1903) ושל בית הספר למשפטים (נוסד ב-1913). עד לשנת 1958 שמה היה "אוניברסיטת סוריה", אולם שמה שונה לאחר ייסוד האוניברסיטה בחלב. בהמשך הוקמו אוניברסיטאות גם בערים חומס, לטקיה, ודיר א-זור. אוניברסיטת דמשק הייתה בין המוסדות האקדמיים המובילים בעולם הערבי, עד לעלייתו לשלטון של חאפז אל-אסד. אולם הזנחת ההשכלה הגבוהה בסוריה בתקופת אל-אסד הביאה להתדרדרות רמת ההוראה באוניברסיטה זו.

באוניברסיטת דמשק 16 פקולטות. בין השאר קיימת בה מחלקה להוראת השפה הערבית לסטודנטים זרים, מהמחלקות הגדולות מסוגה בקרב העולם הערבי. האוניברסיטאות הסוריות מתהדרות בכך שרוב תוכניות הלימודים בהן נלמדות בשפה הערבית, דבר שאינו קיים בחלק מהאוניברסיטאות במדינות ערב.

==פקולטות, בתי ספר ויחידות אחרות==
===פקולטות===
* הפקולטה לרפואה - נוסדה בשנת 1903.
** פקולטה לרפואת שיניים - נוסדה בשנת 1921
* הפקולטה לרוקחות - נוסדה בשנת 1903.
* הפקולטה לטכנולוגיית מידע - נוסדה בשנת 1994.
* הפקולטה להנדסה אזרחית - נוסדה בשנת 1961.
* הפקולטה להנדסת מכונות והנדסת חשמל - נוסדה בשנת 1963.
* הפקולטה לכלכלה - נוסדה בשנת 1956.
* הפקולטה לאומנויות ומדעי הרוח - נוסדה בשנת 1928.
* הפקולטה לחינוך - נוסדה בשנת 1946.
* הפקולטה לחקלאות - נוסדה בשנת 1963.
* הפקולטה לתורת המשפט האסלאמית - נוסדה בשנת 1954.
* הפקולטה לאדריכלות - נוסדה בשנת 1960.
* הפקולטה למדעי המדינה - נוסד בשנת 1979.
* הפקולטה למשפטים - נוסד בשנת 1913.
* הפקולטה לתיירות

===מכוני מחקר===
באוניברסיטת דמשק פועלים מכוני מחקר בתחומים: מחקר ויישומי לייזר, פיתוח מנהלי, מחקרים סייסמולוגיים, המכון לשפות, מכון לתרגום ופרשנות.
והמכון לשפה הערבית המוכר כאחד ממרכזי לימוד השפה הערבית הטובים בעולם עבור דוברי שפות אחרות.

==סמל האוניברסיטה==
הסמל של אוניברסיטת דמשק בא לשקף את חשיבות המדע ואת הרצון האינסופי של האדם לידע כמו גם את תרומתה הייחודית של דמשק בהתפתחות המדע בעולם.

צבע הפטל בא לבטא את הפטל הדמשקני שהוא פרי שנמצא בעיקר בדמשק, ומבטא את הייחודיות של האוניברסיטה ממש כמו הפרי. הצבע קיים גם בחתימתו של נשיא אוניברסיטת דמשק.

המנורה היא סמל הידע בתרבויות שונות, מקרינה את האור של הידע והמדע, עטופה בפסוק מהקוראן (סורה 20:114): "אמור ריבוני, הוסף לי דעת" שהוא המוטו של אוניברסיטת דמשק.

==ראו גם==
* חינוך בסוריה

== קישורים חיצוניים ==

* 

* [http://www.damascusuniversity.edu.sy/ אתר אוניברסיטת דמשק] (בערבית, אנגלית וצרפתית)
* [http://www.csmonitor.com/2005/0510/p14s02-legn.html Spender, Tom. A new 'Mecca of Arabic studies'? The Christian Science Monitor. Retrieved on 2007-03-31]

קטגוריה:ערכים שבהם תבנית בריטניקה אינה מתאימה
אוניברסיטת דמשק
קטגוריה:סוריה: תרבות
טורה

מרכיבי הטורה
הטורה של [[סולימאן המפואר]]
הטורה של הסולטאן [[מהמוט השני: "מהמוט השני בן עבד אל-חאמיד עטור ניצחון לעד"]]
טורה או טוגרא (בטורקית עות'מאנית طغراء; בטורקית Tuğra) הייתה חתימתו או חותמו של השליט העות'מאני אשר עוצבה וסוגננה באופן קליגרפי ואשר הוטבעה על מטבעות, בולים, תכתובות ועל כל מסמך רשמי אחר. לכל שליט עות'מאני הייתה טורה משלו, וזו עוצבה בתחילת שלטונו על ידי הנישנג'ה (nişancı), קליגרף החצר.

הטורה הראשונה עוצבה עבור ביי אורהן הראשון, בנו של עות'מאן הראשון, אשר היה השליט העות'מאני השני ושלט במאה ה-14. זו הסיבה לכך שלמרות שהיו 36 שליטים עות'מאניים, עוצבו רק 35 טורות. לעות'מאן הראשון הייתה כמובן דוגמת חתימה אך חסרו בה שניים מארבעת מרכיבי הטורה (ראו להלן). הטורה המשיכה והתפתחה לצורתה הקלאסית בימיו של הסולטאן סולימאן הראשון במאה ה-16. אף שהטורה מזוהה במיוחד עם הסולטאנים העות'מאניים, עשו בה שימוש גם עמים טורקיים אחרים. 

לטורה הקלאסית היו ארבעה חלקים, שיצרו ביחד את צורתה האופיינית:
*"בייזה" (Beyze, מערבית "ביצה") - שני קווים מעגליים בצד שמאל, שיש הטוענים כי סימלו את שני הימים עליהם שלטו הסולטאנים - המעגל הגדול הוא הים התיכון והקטן הוא הים השחור. בבייזה הופיעה גם המילה Dâimâ ("שריר" או "קיים").
*"טו" (Tuğ) - שלושה קווים אנכיים בחלק העליון המסמלים עצמאות. קווים אלה שנידמו לאות א' בערבית כונו üç Elife ("שלוש (אותיות) א") ולעיתים נקראה ה"טו" כולה בשם Elif ("אלף"). קווים אלה עוטרו בקווים מעוקלים המכונים "זילפה" (Zülfe) או "זיליף" (Zülüf) ואשר סימלו את תנועת הרוחות ממזרח למערב, או את כיוון נדידתם ההיסטורי של הטורקים. פירוש אחר גורס כי שלושת הקווים המעוקלים רומזים לצורתה של להבה. 
*"סרה" (Sere) - כיתוב מסולסל בחלק התחתון שכלל את שמו של השליט ואשר נעשה מורכב במהלך השנים. בטורה הראשונה של אורהן הראשון היה רשום בפשטות "אורהאן בן עות'מאן" ואילו בזו של מהמט השישי נרשם "מהמט והידטין האן בן אבדילמג'יט עטור ניצחון לעד".
*"הנצ'רה" (Hançere) או "קול" (Kol) - שני קווים השלוחים ימינה ומסמלים חרב, אות לכוח.

==קישורים חיצוניים==

* [http://www.tugra.org/ אתר מקיף אודות הטורה]

קטגוריה:ערכים שבהם תבנית בריטניקה אינה מתאימה
קטגוריה:האימפריה העות'מאנית: תרבות
קטגוריה:מטענים הרלדיים
קטגוריה:טורקיה: המצאות
הרובע השני של פריז

הרובע השני של פריז (בצרפתית: 2e arrondissement) הוא אחד מעשרים הרבעים של פריז, בירת צרפת. ממוקם בגדה הימנית של נהר הסן, הרובע השני, יחד עם הרבעים השמיני והתשיעי, מאכלס אזור עסקים חשוב, בו מרוכזת פעילות כלכלית רבה. ברובע נמצאת הבורסה הישנה של פריז והמטות של כמה בנקים גדולים. כמו כן, זהו מרכז טקסטיל ומקום משכנה של האופרה קומיק.

==הפסאז'ים המקורים==
הרובע השני הוא גם מקום משכנם של כמה משרידי הפסאז'ים המקורים המסחריים בני המאה ה-19. בראשית המאה ה-19 מרבית רחובות פריז היו חשוכים, בוציים וללא מדרכות. מספר יזמים העתיקו את הצלחתו של פסאז' דה פנורמה, שהיה מעבר (passage) מקורה זכוכית, מרוצף, מואר היטב ויבש. באמצע המאה ה-19 היו כשני תריסרי מעברים כאלו, שלאורכם נפרסו חנויות מסחריות. ב"מדריך המצויר של פריז" נכתב עליהם:

מרבית הפסאז'ים נעלמו בזמן ששלטונות העיר סללו את השדרות המרכזיות, והוסיפו מדרכות ותאורת רחוב. הפסאז'ים ששרדו, בנוסף לפסאז' דה פנורמה, הם "גלרי ויויאן", "פסאז' שואסו" (Passage Choiseul), "גלרי קולבר", "פסאז' דה פּרנס", "פסאז' דה גרן קר" (Passage du Grand Cerf), "פסאז' למואן", "פסאז' ז'ופרואה" (Passage Jouffroy), "פסאז' בּספוּ" (passage Basfour), "פסאז' בורג-ל'אבה" ו"פסאז' די פונסו".

==גאוגרפיה==
הרובע השני הוא הרובע הקטן ביותר של פריז, עם שטח קרקע בגודל 0.992 קמ"ר.

==הרבעים הפנימיים==
כל אחד מעשרים הרבעים של פריז מחולק בעצמו לארבעה רבעים ( quartiers). הרבעים הפנימיים של הרובע השני הם:
* רובע גלוֹ (Quartier Gaillon)
* רובע ויויאן (Quartier Vivienne)
* רובע די מֶה (Quartier du Mail)
* רובע בּוֹן-נוּבֵל (Quartier de Bonne-Nouvelle)

==דמוגרפיה==
פנורמה של גלרי ויויאן, אחד הפסאז'ים המקורים המהודרים ברובע השני של פריז
הרובע השני הגיע לשיא ההתיישבות בו בשנת 1861, אף על פי שהתקיים בצורתו הנוכחית רק מאז תוכנית השיפוצים הגדולה של פריז בשנות השישים של המאה. במפקד האוכלוסין האחרון (משנת 1999), מנתה האוכלוסייה 19,585 נפש, בעוד שמספר המשרות המוצאות באזור עמד על 61,672 – וזאת למרות הגודל הגאוגרפי המצומצם של הרובע, פחות מקילומטר רבוע אחד, עובדה שהופכת את רובע זה לדחוס ביותר בפעילות מסחרית בבירה הפריזאית.

===היסטוריה של צפיפות אוכלוסין===
{| class="wikitable" border="1"
! שנה
<small>על פי מפקד האוכלוסין הצרפתי</small>
! אוכלוסייה
! צפיפות (לקמ"ר)
|-
| 1861 (שיא צפיפות האוכלוסין)
| 81,609
| 82,267
|- style="background-color: #EFEFEF;"
| 1872
| 73,578
| 74,321
|-
| 1954
| 41,780
| 44,300
|- style="background-color: #EFEFEF;"
| 1962
| 40,864
| 41,194
|-
| 1968
| 35,357
| 35,642
|- style="background-color: #EFEFEF;"
| 1975
| 26,328
| 26,540
|-
| 1982
| 21,203
| 21,374
|- style="background-color: #EFEFEF;"
| 1990
| 20,738
| 20,905
|-
|1999
|19,585
|19,743
|}

==אתרים מרכזיים==
*הספרייה הלאומית של צרפת, אתר רישלייה (הספרייה הישנה)
*הבורסה של צרפת
*כיכר ויקטואר
*המטה הראשי של סוכנות הידיעות הצרפתית (AFP)
*גלרי ויויאן
*פסאז' דה פנורמה

==קישורים חיצוניים==

* 

== הערות שוליים ==

*
2
קטגוריה:יישובים שהוקמו ב-1860
צינוראים

[[לנטנה ססגונית.]]
עצי [[זית בישראל.]]
צינוראים (שם מדעי: Lamiales) היא סדרה של צמחים בעלי פרחים, דו-פסיגיים המקיפה 23 משפחות<ref></ref>.

בעבר, תחת מערכת המיון הטקסונומית על שם קרונקוויסט (1981), כללה סדרת הצינוראים שלוש משפחות עיקריות בלבד: זיפניים, שפתניים וורבניים. כיום, בעקבות מחקרים גנטיים, הסדרה הורחבה משמעותית ואוחדה עם הסדרה לועניתאים (Scrophulariales), זאת האחרונה כיום מוכרת כמשפחת הלועניתיים (Scrophulariaceae). הסדרה מונה כ-11,000 מינים ידועים. 

משפחת הזיפניים הועברה לסדרה חדשה, לזיפנאים (Boraginales), שנוספה מאז APG III. משפחת הזיפניים הורחבה ברשימה האחרונה (APG IV) ולתוכה אוחדו משפחות שונות<ref></ref><ref></ref>. 

==מאפיינים==
כמעט כל מיני הסדרה עונים על הקריטריונים הבאים (אם כי יש יוצאים מן הכלל):
* שחלה עילית
* חמישה עלי כותרת, מאוחים בבסיסם
* עלי כותרת סימטריים, דו-שפתיים
* לא יותר מארבעה אבקנים

==משפחות==

# שפתניים (Lamiaceae Martinov) - משפחת המנטה, כמו גם עץ הטיק ומרווה.
# ורבניים (.Verbenaceae J.St.-Hil) - משפחת הוורבנה, בין השאר.
# לועניתיים (.Scrophulariaceae Juss) - משפחת הבוצין והחסרף.
# מיאופוריים - משפחה המונה שני סוגים, אינה נפוצה בארץ. בין השאר, כוללת את הארמופילה ביגנונית. כיום משפחה לא מוכרת.
# עלקתיים (Orobanchaceae) משפחה המונה כ-25 סוגים, מרביתם צמחים טפילים או טפילים למחצה
# קוציציים (Acanthaceae) - משפחה המונה מספר מינים של תת-שיחים קוצניים.
# שומשומיים (Pedaliaceae R.Br.) - משפחה המונה את השומשום.
# ביגנוניים (Bignoniaceae Juss.) - משפחה של בעלי פרחים, רבים מהם תורבתו לפרחי נוי. בארץ בולטים עצי הנוי ממין סיגלון חד עלים, בעלי פריחת לילך.
# נאדידיים (Lentibulariaceae Rich.) - משפחה של צמחים טורפים (אוכלי חרקים), כמו החמאית. בארץ נפוצים נאדיד המים ונאדיד עדין.
# לחכיים (Plantaginaceae) - משפחה של צמחי מדבר, כוללים לאחרונה את לוע הארי, ששויך קודם לכן ללועניתיים.
# פאולוניה (Paulowniaceae Nakai) - משפחה בעלת סוג בודד של עץ.
# גסנריים (Gesneriaceae) - משפחה של צמחים בעלי פרחים. רובם תורבתו כפרחי נוי.
# זיתיים (Oleaceae Hoffmanns. & LinkOlea L.) - משפחת עץ הזית.
# Martyniaceae - משפחה חדשה (החל משיטת המיון APG, לא קיימת בקרונקוויסט) המונה חמישה סוגי צמחים.
# Byblidaceae - משפחה המונה סוג בודד של צמחים טורפים.
# Phrymaceae - משפחה המונה כ-130 סוגים, רובם מקומיים לצפון אמריקה. מכילה מספר גרגרי יער אכילים.
# Calceolariaceae - משפחה של תת-שיחים בעלי פרחים, רובם מתורבתים כפרחי נוי. בין השאר, כוללת את הנעלנית.
# Schlegeliaceae
# Stilbaceae
# Tetrachondraceae
# Carlemanniaceae
# Plocospermataceae

==קישורים חיצוניים==

* 

== הערות שוליים ==

קטגוריה:צמחים שתוארו ב-1838
קטגוריה:טקסונים שתוארו בידי אדוארד ברומהד
*
קטגוריה:סדרות צמחים

az:Lamiid
הכנסייה האוונגלית הבינלאומית

כנסיית אליאנס ירושלים (באנגלית: Jerusalem Alliance Church) ברחוב הנביאים 55 בירושלים נבנתה בשנת 1908 ביוזמתו ובתכנונו של כהן הדת האוונגלי האמריקאי ד"ר אלברט אדוארד תומפסון (Albert Edward Thompson) (1876-1929). תומפסון הגיע לירושלים עם משפחתו בשנת 1903, ממדינת מיין בארצות הברית, כדי להקים את הכנסייה. השלטון העות'מאני התנגד לבניית בית תפילה נוצרי, וכך גם היהודים שגרו בסמוך. אחרי מאמצי שכנוע רבים, ניתן היתר לבניית בית מרחץ, שהיה בעצם כיסוי לבית טבילה, וכך הוקמה הכנסייה בשנת 1908. על גג הרעפים מתנשא מגדל פעמונים קטן. בשנת 1970 עוטרו החלונות בויטראז'ים ובהם מוטיבים של שבעת המינים.

הכנסייה היא קהילה אוונגליסטית, בעיקר ערבית נוצרית. המקום מנוהל על ידי הארגון האוונגליסטי Alliance Church in the Holy Land.
== גלריה ==
<gallery>
International_Evangelical_Church_01.jpg|
International_Evangelical_Church_03.jpg|
International_Evangelical_Church_04.jpg|
International_Evangelical_Church_05.jpg|
International_Evangelical_Church_06.jpg|
</gallery>

==לקריאה נוספת==
*רחוב הנביאים שכונת החבשים ושכונת מוסררה מאת דוד קרויאנקר, 2000 (כתר הוצאה לאור והוצאת יד יצחק בן-צבי).

== קישורים חיצוניים ==

* [https://www.jeachurch.com/ Jerusalem Alliance Church]
* גרשון נראל, [https://www.ybz.org.il/_Uploads/dbsAttachedFiles/nerel.pdf ממיסיון אמריקני לקהילה משיחית ישראלית - תאולוגיה ומעש ברחוב הנביאים בירושלים, קתדרה 154, טבת תשע"ה, עמ' 107-136]

קטגוריה:רחוב הנביאים
קטגוריה:ישראל: כנסיות ומנזרים
קטגוריה:אוונגליזם בישראל
אוונגלית
אוונגלית
נמל התעופה הבין-לאומי סלוניקי מקדוניה

נמל התעופה הבינלאומי סלוניקי "מקדוניה" (ביוונית: Κρατικός Αερολιμένας Θεσσαλονίκης «Μακεδονία») הוא נמל תעופה השוכן בקצהו הצפון-מערבי של חצי האי כלקידיקי לחופו המזרחי של מפרץ תרמה (Θερμαϊκός Κόλπος). השדה שוכן כ-15 ק"מ דרומית למרכז העיר סלוניקי אותה הוא משרת, ונקרא על שמו של חבל הארץ מקדוניה שבה הוא ממוקם.

==היסטוריה==
נמל התעופה הוקם בשנת 1930 במקום בו שכן מנחת כבר בזמן מלחמת העולם הראשונה, וב-1948 הוא החל משרת טיסות אזרחיות. מסלול 10/28 נסלל באספלט בשנת 1950, וב-1958 הוא הוארך לאורכו הנוכחי (2,440 מטרים). ב-1953 נסלל מסלול 16/34 שהוארך לאורכו הנוכחי ב-1972. בית הנתיבות הקיים נחנך ב-1965 והוא הורחב בשנים שלאחר מכן, ושוב בשנות ה-90 ובתחילת העשור הראשון של המאה ה-21. שטחו הנוכחי של בית הנתיבות הוא 32,000 מ"ר. מגדל הפיקוח שהיה חלק מבית הנתיבות חרב ברעידת אדמה שפקדה את סלוניקי ב-1978, והוא הוקם מחדש, הפעם כמבנה עצמאי.

==השדה כיום==
נמל התעופה מקדוניה הוא השלישי בהיקף התנועה האווירית ביוון והגדול ביותר המופעל על ידי המדינה. בשנת 2010 עברו דרכו 3,910,751 נוסעים, מהם 2,228,680 בטיסות בינלאומיות ו-1,682,071 בטיסות פנים. נמל התעופה הוא מרכז חשוב לחברות התעופה היווניות אולימפיק אייר ואגאן איירליינס, והוא משמש כבסיס הפעולה המרכזי עבור חברת אסטרה איירלנייס.

בשדה שני מסלולי המראה - 10/28 ו-6/34, ושני מסלולי הסעה. ב-1997 החלו עבודות להארכת מסלול 10/28, אך הן נידחו בגלל בעיות כספיות והסתיימו רק ב-2020. המסלול הוארך ב-1,000 מטר אל תוך מי מפרץ תרמה, ואורכו מגיע ל-3,440 מטרים. מערכת התאורה והבקרה של המסלול החדש נמשכת לעומק 750 מטרים נוספים לתוך המפרץ. ב-2021 נפתח בית נתיבות שני בשטח של 115,000 מ"ר מצפון לטרמינל הקיים. טרמינל זה יכול לטפל בתעבורה שנתית של 8 מיליון נוסעים, ויש בו 14 גשרי עלייה למטוס.

==קישורים חיצוניים==

* 
* [https://web.archive.org/web/20090416085212/http://www.hcaa-eleng.gr/thes.htm השדה באתר הרשמי של רשות שדות התעופה היוונית]
* [http://www.hcaa.gr/content/index.asp?tid=121&lang=2 השדה באתר הרשמי של רשות התעופה האזרחית היוונית]
* [https://web.archive.org/web/20160303195634/http://worldaerodata.com/wad.cgi?id=GR88496&sch=LGTS נתונים אודות השדה]

סלוניקי
קטגוריה:סלוניקי
Boys (שיר של בריטני ספירס)

Boys (בעברית: בנים) הוא הסינגל הרביעי בארצות הברית והחמישי בשאר העולם של זמרת הפופ האמריקאית בריטני ספירס בהשתתפות הראפר פארל ויליאמס מתוך אלבומה השלישי, Britney. השיר יצא לאור בסוף שנת 2002.

== מידע ==
השיר נכתב והופק על ידי צמד הנפטונז, ונבחר להיות הסינגל הבא מן האלבום. לצורך יציאתו כסינגל, הנפטונז יצרו גרסת רמיקס של השיר, ובגרסת המיקס התווסף קטע ראפ שהושר על ידי הזמר פארל ויליאמס. גרסת הרמיקס נכללה בפסקול הסרט "אוסטין פאוורס: גולדממבר". בשיר, מסבירה ספירס כי אף על פי שיש הרבה חסרונות בבנים, לפעמים בנים זה מה שבחורות צריכות.

Boys היה לסינגל הרביעי מתוך האלבום "Britney" בארצות הברית, ואילו בשאר העולם יצא הסינגל כחמישי במספר. הקליפ לשיר בוים על ידי דייב מאיירס ("Lucky"). הקליפ, ששיתף את השחקן הראשי של סדרת סרטי "אוסטין פאוורס", מייק מאיירס, היה להצלחה והיה מועמד לפרס בקטגוריות "Video Music Award" בטקס פרסי הווידאו של ערוץ MTV לשנת 2003.

"Boys" היה אמור להיות סינגל ה'חזרה' של ספירס, לאחר כל הסינגלים הקודמים מהאלבום, אשר זכו להצלחה מועטה יחסית במצעדי ארצות הברית. הסינגל זכה לביקורות מעורבות,"<ref name="Needham"></ref><ref name="Browne"></ref><ref name="Tranter"></ref><ref></ref><ref name=yalereview></ref> לא הצליח להיכנס למצעדי הבילבורד ונחשב לכישלון. גם בעולם לא זכה הסינגל להצלחה, וכמעט ולא הצליח להיכנס לעשרים המובילים ברוב מצעדי העולם. בבריטניה לעומת זאת, הגיע הסינגל למקום השביעי במצעד הפזמונים ומכר 74,000 עותקים.
הסינגל הגיע למקום ה-14 בלבד באוסטרליה וקיבל מעמד זהב על מכירות של מעל 35,000 עותקים, הסינגל מכר 800,000 ברחבי העולם בלבד. בישראל נחל הצלחה מסוימת ברדיו והגיע למקום ה-16 בגלגלצ.

== קישורים חיצוניים ==

==הערות שוליים==

קטגוריה:שירי 2001
קטגוריה:סינגלים מ-2002
קטגוריה:שירי בריטני ספירס
קטגוריה:שירי פארל ויליאמס
קטגוריה:שירים באנגלית
קטגוריה:שירים שנכתבו על ידי פארל ויליאמס
קטגוריה:וידאו קליפים שבוימו על ידי דייב מאיירס
קטגוריה:שירים על מיניות
קטגוריה:סינגלים בהוצאת ג'ייב רקורדס
סמוליאני

סמוליאני (בבלארוסית: Смаляны, ברוסית: Смоляны, ביידיש: סמיליאן) היא עיירה בבלארוס, צפונית מזרחית לאורשה, באמצע הדרך שבין מוהילב וויטבסק. 

העיירה מוזכרת לראשונה כחלק מאחוזתו של הרוזן בלסקי. בשנת 1620 נבנה במקום ארמון, שצריח בודד ממנו השתמר עד היום, עבור הנסיך סמיון סנגושקו. הארמון נבנה על גדות הנהר דרנובקה על גבעה הנמצאת בין אדמות ביצה. בשנת 1708 הביסו בסמוליאן צבאות פיוטר הגדול את צבאו של קרל ה-12 מלך שוודיה. ברבות השנים הארמון נהרס ואבניו שמשו לבניית בתים באזור. 

==יהודי סמוליאני==
בתחילת המאה ה-20 התקיימה בעיירה קהילה יהודית בת כ-1,700 נפש. הרב יחזקאל אברמסקי כיהן בה כרב בצעירותו, בסביבות שנת תרע"ד. בין השנים תרע"ה-תרפ"ג כיהן בה הרב יוסף אליהו הנקין, עד שנאלץ להגר לארצות הברית מלחץ הקומוניסטים.

בין מלחמות העולם הצטמצמה הקהילה היהודית בעיירה לכ-900 איש. עם כיבוש העיירה בתחילת יולי 1941 בידי הגרמנים, הטילו אלו גזירות שונות על יהודיה, ובהן חובת ענידת טלאי צהוב וחובת ביצוע עבודות כפייה.

ב-8 במרץ 1942 רוכזו קרוב ל-800 יהודי העיירה והפליטים היהודים שהגיעו אליה בגטו מוקף גדר תיל שהוקם ביישוב, בו מתו רבים מהם מרעב ומקור, תוך הוצאה להורג של יהודים שנמצאו לא כשירים לעבודה.

ב-5 באפריל 1942 רצחו גרמנים ושוטרים מקומיים את כ-560 היהודים שנותרו בגטו בסמוך לעיירה.

==קישורים חיצוניים==

* 
* 

== הערות שוליים ==

קטגוריה:גטאות בבלארוס
קטגוריה:מחוז ויטבסק: עיירות יהודיות
קטגוריה:יישובים שהוקמו ב-1626
כיפת-קוצים קטלנית

כִּפַּת־קוֹצִים קַטְלָנִית (שם מדעי: Acanthaster planci), שנקרא גם כוכבן קוצני או כוכב ים כתר הקוצים, היא בעל חיים הנמנה עם מחלקת כוכבי הים, השייכת למערכת קווצי העור. מין זה נפוץ על פני האזור האינדו־פסיפי (האוקיינוס השקט והאוקיינוס ההודי), ים סוף, מיקרונזיה, יפן, אוסטרליה, מפרץ פנמה ועוד. בניגוד לרוב כוכבי הים אין לכיפת־קוצים צורת גוף מחומשת כי אם צורה מרובת זרועות (8–21) הנושאות קוצים חדים, ומכאן שמה – כיפת־קוצים.

== מאפיינים ==
קוצי הכיפת־קוצים, העשויים ממגנזיום וקלציט, מגיעים לאורך חמישה ס"מ ומכילים רעלנים הנקראים ספונינים. הקוצים מגנים על הכיפת־קוצים מפני טורפים ומזיקים אחרים, כגון האדם. קוצים אלה יכולים להסב לאדם כאבים עזים, גירודים ולפעמים אף לגרום לבחילה והקאות. זרועות הכוכב יכולות להתנתק מהגוף במקרה הצורך, ולהתחדש לאחר מכן.

הכיפת־קוצים ניזונת מאלמוגים, ומהווה אחד הטורפים העיקריים שלהם. היא ניזונת על ידי הוצאת הקיבה דרך הפה, וטריפת רקמת האלמוג. עיכול הרקמה נעשה מחוץ לגוף הכיפת־קוצים תוך שימוש באנזימים שונים המסייעים בפירוק המזון והחשת תהליך העיכול. תוך 24 שעות הכיפת־קוצים מצליחה לטרוף מזון השווה בגודלו לקוטר גופה. לאחר הטריפה נותר מהאלמוג שלד לבן בלבד. הכיפת־קוצים מעדיפה אלמוגים הגדלים מהר ולכן תעדיף את ה־Acropora וה־Montipora ותימנע מאלמוגים אחרים כמו ה־Porites. ישנם אלמוגים כמו ה־Poccilopora וה־Stylophora שפיתחו מנגנוני הגנה נגד הכיפת־קוצים בעזרת סימביוזה עם סרטנים מסוימים. ה־Trapezia, לדוגמה, נצפה כאשר הוא חותך את הרגליים של הכיפת־קוצים ובכך מרחיק אותה מהאלמוג.

לכיפת־קוצים הבוגרת אין אויבים רבים והיא נטרפת בעיקר לפני הגעתה לבגרות, במצבה כלרווה צעירה. בגלל תפוצתה הרבה, ויעילותה כטורף, ישנם היבטים רבים הנחקרים סביב מערכת הטורף־נטרף של כיפת־הקוצים. במיוחד לאור מקרים חוזרים של התפוצצות אוכלוסין כמו זו שהתרחשה בשנות השבעים באוסטרליה.

מערכת איברי הרבייה של כיפת־הקוצים היא מחומשת (כמו של שאר כוכבי הים). לכיפת־קוצים חמישה פתחי רבייה, נקבים זעירים הנמצאים בבסיס הזרועות. מספר איברי הרבייה הוא כפול ממספר הזרועות.

הכיפת־קוצים היא מזיקה גדולה לאלמוגים ומאיימת על שונית המחסום הגדולה. חילזון טורף בשם חצוצרת הים הוא אחד מבין בעלי החיים שטורפים אותה ומשמש כמדביר ביולוגי להגנה על השונית.

==קישורים חיצוניים==

* 
* [https://web.archive.org/web/20070928151922/http://www.dafni.com/gulfsave/acanthaster.htm דינמיקה של התפוצצות אוכלוסין בכיפת־קוצים קוצני], דודו זכאי – ביולוג במפרץ אילת
* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:כוכבי ים
קטגוריה:החי במפרץ אילת
קטגוריה:בעלי חיים רעילים
קטגוריה:בעלי חיים שתוארו ב-1758